ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2372/97 υποβολή: Patricia McKenna (V) προς την Επιτροπή (10 Iουλίου 1997)

Θέμα: Πρόταση έκδοσης απαγόρευσης εκ μέρους της ΕΕ για τη χρήση κρέατος που προέρχεται από ζώα τα οποία είχαν τραφεί με ορμόνες

Η European Farmers' Co-ordination (EFC) (Συντονιστικός Φορέας των Ευρωπαίων Κτηνοτρόφων) ζήτησε από την ΕΕ να απαγορεύσει την κυκλοφορία κρέατος που προέρχεται από ζώα τα οποία είχαν τραφεί με ορμόνες και να αναλάβει εκστρατεία για την απαγόρευση της κατανάλωσης του κρέατος αυτού επί παγκοσμίου επιπέδου. Ο Διεθνής Οργανισμός Εμπορίου ασχολείται επί του παρόντος με το θέμα αυτό λόγω δε του ότι υπάρχουν διϊστάμενες απόψεις μεταξύ ΕΕ και ΗΠΑ έχει συγκροτηθεί μια διεθνής διαιτητική ομάδα.

Σύμφωνα με το EFC «ούτε οι κτηνοτρόφοι ούτε οι καταναλωτές χρειάζονται ορμόνες, πρέπει δε να υπερισχύσει η ανάγκη μακρόθεσμης προστασίας της υγείας».

Δεδομένου ότι οι πρόσφατες πολιτικές δηλώσεις της Επιτροπής δείχνουν ότι και η ίδια πιστεύει στην αρχή της ανάγκης μακροπρόθεσμης προστασίας της υγείας, έχει η Επιτροπή την πρόθεση να αναλάβει δράση προκειμένου να επιτύχει την απαγόρευση της κυκλοφορίας, τόσο στην ΕΕ όσο και διεθνώς, κρέατος που προέρχεται από ζώα τα οποία είχαν τραφεί με ορμόνες;

Απάντηση του κ. Fischler εξ ονόματος της Επιτροπής (4 Σεπτεμβρίου 1997)

Η Επιτροπή γνωρίζει ότι η European Farmers' Co-ordination (EFC) (Συντονιστικός Φορέας των Ευρωπαίων Κτηνοτρόφων) τάσσεται υπέρ της διατήρησης της απαγόρευσης, τόσο στην Κοινότητα όσο και διεθνώς, της κατανάλωσης κρέατος που προέρχεται από ζώα τα οποία είχαν τραφεί με ορμόνες.

Κατά τη διάρκεια του συνεδρίου του Παγκόσμιου Οργανισμού εμπορίου (ΠΟΕ), που έγινε στη Γενεύη, με θέμα τις ορμόνες, η Επιτροπή, για να ενισχύσει τα επιχειρήματά της, επικαλέστηκε την αρχή της πρόληψης και υποστήριξε τη θέση ότι αποτελεί δικαίωμα της Κοινότητας να αποφασίζει για το επίπεδο προστασίας της υγείας των πολιτών της, που θα πρέπει να αναγνωριστεί πλήρως από τη Συμφωνία για την εφαρμογή μέτρων υγειονομικής και φυτοϋγειονομικής προστασίας.

Βεβαιώνουμε οτ αξιότιμο μέλος του Κοινοβουλίου ότι η επιτροπή θα χρησιμοποιήσει, κατά την προσφυγή της στον ΠΟΕ, όλα τα διαθέσιμα νομικά μέσα, προκειμένου να υπερασπίσει την ισχύουσα νομοθεσία.
ΓΡΑΠΤΗ ΕΡΩΤΗΣΗ E-2168/97 υποβολή: Hiltrud Breyer (V) προς το Συμβούλιο (25 Iουνίου 1997)

Θέμα: Κανονισμός περί νέων τροφίμων 258/97 - Διεξαγωγή των ελέγχων

Υπάρχουν πρωτοβουλίες που να στοχεύουν στη δημιουργία ειδικών εργαστηρίων για τη διεξαγωγή των ελεγχων στις υπηρεσίες ελέγχου τροφίμων;

Κοινή απάντηση στις γραπτές ερωτήσεις Ε-2168/97, Ε-2170/97, Ε-2172/97 και Ε-2174/97 (28 Οκτωβρτίου 1997)

Το Συμβούλιο δεν έχει ενημερωθεί σχετικά με τις διατάξεις των κρατών μελών για τα εν λόγω θέματα.
ΓΡΑΠΤΗ ΕΡΩΤΗΣΗ E-1487/97 υποβολή: Tony Cunningham (PSE) προς το Συμβούλιο (30 Απριλίου 1997)

Θέμα: Αξιολόγηση της Κοινής δράσης για την καταπολέμηση του εμπορίου ανθρώπων

Τι δράση προτίθεται να αναλάβει το Συμβούλιο βραχυπρόθεσμα προκειμένου να προωθήσει τους στόχους που προτείνονται στην Κοινή δράση για την καταπολέμηση του εμπορίου ανθρώπων και της σεξουαλικής εκμετάλλευσης των παιδιών, που τέθηκε σε ισχύ στις 24 Φεβρουαρίου 1997;

Κατά την περίοδο που θα μεσολαβήσει μέχρι την επίσημη αξιολόγηση των αποτελεσμάτων της Κοινής δράσης στα τέλη 1999, σκοπεύει το Συμβούλιο να παρακολουθήσει την αποτελεσματικότητά της;

Απάντηση (16 Οκτωβρίου 1997)

Το Συμβούλιο αποδίδει εξαιρετική σημασία στα ερωτήματα του Αξιότιμου Βουλευτή του Ευρωπαϊκού Κοινοβουλίου, ασχολείται δε ενεργά με το ζήτημα στα πλαίσια των διαφόρων ομάδων εργασίας του Συμβουλίου όπως είναι η Ομάδα Εργασίας Europol, η Ομάδα Αμοιβαίας Συνδρομής και η Ομάδα Ναρκωτικών και Οργανωμένου Εγκλήματος.

Οι συζητήσεις αυτές αποβλέπουν στον καλύτερο συντονισμό των προσπαθειών των κρατών μελών και των διεθνών οργανισμών που αναπτύσσουν δράση με αυτόν τον τομέα, όπως η ICPO/Interpol το Συμβούλιο της Ευρώπης, και σε όλο και μεγαλύτερο βαθμό η Μονάδα Δίωξης Ναρκωτικών (EDU) της Europol. Οι συζητήσεις έχουν μέχρι στιγμής τονίσει την ανάγκη προώθησης και διευκόλυνσης της ανταλλαγής πληροφοριών μεταξύ κρατών μελών, υποστήριξης διεθνών ερευνών με την παροχή αναλύσεων, ανάπτυξης της ιδέας των κέντρων αριστείας τα οποία είναι υπό δημιουργία στα πλαίσια της Μονάδας Δίωξης Ναρκωτικών (EDU) της Europol, και της συμπερίληψης του θέματος στην ετήσια έκθεση για την κατάσταση στον τομέα του οργανωμένου εγκλήματος στην ΕΕ.

Η Ολλανδική Προεδρία του Συμβουλίου διοργάνωσε από τις 24 έως τις 26 Απριλίου 1997 Υπουργική Διάσκεψη σχετικά με την εμπορία γυναικών στη Χάγη. Η δήλωση που εξεδόθη κατά τη Διάσκεψη έχει δημοσιοποιηθεί.

Το Συμβούλιο σκοπεύει να αρχίσει την αξιολόγηση της εφαρμογής της Κοινής Δράσης το 1998.
ΓΡΑΠΤΗ ΕΡΩΤΗΣΗ E-2803/97 υποβολή: Mark Watts (PSE) προς την Επιτροπή (1 Σεπτεμβρίου 1997)

Θέμα: Ανθρώπινα δικαιώματα στην Ονδούρα

Έχει υπόψη η Επιτροπή τις φρικαλεότητες που διαπράττονται σήμερα στην Ονδούρα και που είχαν ως αποτέλεσμα τη δολοφονία δύο τουλάχιστον παιδιών «του δρόμου»;

Τί μέτρα λαμβάνει η Επιτροπή για να εξασφαλίσει ότι γίνονται πλήρως σεβαστά τα ανθρώπινα δικαιώματα και οι θεμελιώδεις ελευθερίες στην Ονδούρα, σύμφωνα με τους εθνικούς νόμους και τα διεθνή πρότυπα;

Aπάντηση του κ.Marin εξ ονόματος της Επιτροπής (30 Σεπτεμβρίου 1997)

Η Επιτροπή γνωρίζει τα προβλήματα που αντιμετωπίζει η Ονδούρα σχετικά με τα παιδιά του δρόμου και τα παιδιά που στερούνται την ελευθερία.

Όσον αφορά το πρόβλημα φυλάκισης παιδιών μαζί με ενηλίκους, η Επιτροπή μπόρεσε να διαπιστώσει τα μέτρα που έλαβαν οι αρχές της Ονδούρας για να αντιμετωπίσουν την κατάσταση αυτή, στα όρια των δυνατοτήτων τους.

Η Επιτροπή απάντησε ευνοϊκά σε αίτηση για βοήθεια, δεδομένου μάλιστα ότι η κυβέρνηση εξέφρασε σαφώς τη βούλησή της να ληφθούν αποτελεσματικά μέτρα ώστε να εξασφαλιστεί η κατάλληλη μεταχείριση για τα παιδιά που στερούνται την ελευθερία και να επιλυθούν τα προβλήματα που συνδέονται με τα παιδιά του δρόμου.

Το εν λόγω πρόγραμμα, που θα τεθεί προσεχώς σε εφαρμογή, προβλέπει ενέργειες που έχουν σκοπό να γνωρίσουν καλύτερα την προβληματική των παιδιών του δρόμου και να βρούν λύσεις γι αυτά. Μεταξύ αυτών, μπορεί να αναφερθεί η θεσμική ενίσχυση των οργάνων που έχουν σχέση με τα παιδιά, όπως το εθνικό συμβούλιο κοιωνικής ευημερίας, το Ανώτατο Δικαστήριο, καθώς και ενέργειες πρόληψης και ανάπτυξης της δυνατότητας βοήθειας από μη κυβερνητικές οργανώσεις που εργάζονται με τα παιδιά του δρόμου. Προβλέπονται επίσης στο πρόγραμμα δραστηριότητες διάδοσης και εφαρμογής του νέου κώδικα του παιδιού που εγκρίθηκε πρόσφατα στη χώρα.

Ακόμα, το εγκριθέν πρόγραμμα εγγράφεται πλήρως στην πολιτική της κυβέρνησης της Ονδούρας που αποσκοπεί στην ενίσχυση του κράτους δικαίου. Κατά συνέπεια, η Επιτροπή είναι πεπεισμένη ότι θα παρέχει στην κυβέρνηση της Ονδούρας, μέσω του εν λόγω προγράμματος, χρήσιμα μέσα για να τη βοηθήσει να ξεπεράσει τα προβλήματα αυτά.
ΓΡΑΠΤΗ ΕΡΩΤΗΣΗ E-2241/97 υποβολή: Gerardo Fernαndez-Albor (PPE) προς την Επιτροπή (2 Iουλίου 1997)

Θέμα: Νέες προοπτικές σχετικά με τη συνταξιοδότηση των οικοκυρών

Το Συμβούλιο των Υπουργών σε απάντηση επί ερωτήσεως του υπογράφοντος βουλευτή (Ε-0119/97) ((ΕΕ C 217 της 17.7.1997, σελ. 101. )) έδειχνε ότι εξετάζει την πιθανότητα ότι ένα θέμα με τόσο μεγάλη κοινοτική διαλεκτική πορεία, όπως είναι η συνταξιοδότηση των οικοκυρών, θα μπορούσε να καταλήξει σε ικανοποιητική λύση.

Ως προς αυτό, ανέφερε νέες πρωτοβουλίες της Επιτροπής που θα μπορούσαν να περιλαμβάνουν ένα θέμα με τόση επίδραση για το σύνολο αυτής της ομάδας ατόμων που είναι οι οικοκυρές, το οποίο ευρίσκεται πάντοτε υπό το έλεος ατελείωτων συζητήσεων χωρίς να δίνεται μία λύση σε ένα θέμα τόσο μεγάλης σημασίας για την κοινωνία.

Θα μπορούσε να μας ενημερώσει η Επιτροπή για τις συγκεκριμένες προοπτικές όσον αφορά το εν λόγω θέμα, υπό το πρίσμα των πρωτοβουλιών στις οποίες αναφέρεται το Συμβούλιο των Υπουργών στην πρόσφατη απάντησή του, και με ποιό τρόπο μπορεί να ανταποκριθεί στα νόμιμα αιτήματα που προβάλουν, στο θέμα αυτό, οι ενώσεις οικοκυρών από όλα τα τμήματα της Ένωσής μας;

Απάντηση του κ. Flynn εξ ονόματος της Επιτροπής (12 Σεπτεμβρίου 1997)

Η Επιτροπή προτίθεται όντως να ξεκινήσει εκ νέου τη συζήτηση για τα θέματα που εξετάσθηκαν στην πρόταση οδηγίας της 23.10.1987 ((COM(87) 494 τελικό. )) υποβάλλοντας μια νέα πρόταση οδηγίας. Η πρόταση αυτή η οποία προσπαθεί να πληρώσει τα κενά των υφισταμένων οδηγιών στον τομέα της ισότητας μεταχείρισης μεταξύ ανδρών και γυναικών πρόκειται να λάβει υπόψη την εξέλιξη της νομολογίας, ιδίως στον τομέα των επαγγελματικών καθεστώτων (υπόθ. Barber και συναφείς υποθέσεις), καθώς και την εξέλιξη των οικογενειακών και κοινωνικών δομών.

Θα πρέπει να υπογραμμιστεί ότι η προβληματική της κοινωνικής προστασίας των γυναικών που ασχολούνται με τα οικιακά εξετάζεται στο πλαίσιο της συζήτησης που ξεκίνησε σε κοινοτικό επίπεδο με την ανακοίνωση της Επιτροπής της 12.03.1987 «εκσυγχρονισμός και βελτίωση της κοινωνικής προστασίας στην ΕΕ ((COM(97) 102 τελικό. )). Στην ανακοίνωση αυτή, δίνεται ιδιαίτερη σημασία στην προσαρμογή της κοινωνικής προστασίας στη νέα ισορροπία των φύλων στη συμμετοχή στην επαγγελματική ζωή καθώς και στις αλλαγές των οικογενειακών δομών.

Εξάλλου,στην έκθεσή της επί της κοινωνικής προστασίας 1987, η Επιτροπή θα συμπεριλάβει τις προσπάθειες των κρατών μελών για πρόοδο προς την κατεύθυνση της εξατομίκευσης των δικαιωμάτων χωρίς να τίθεται σε κίνδυνο η οικονομική κατάσταση των γυναικών.
ΓΡΑΠΤΗ ΕΡΩΤΗΣΗ αρ θ. 2055/97 του Frode KRISTOFFERSEN προς το Συμβούλ ο. Εθνικές μειονότητες



Επίσημη Εφημερίδα αριθ. C 082 της 17/03/1998 σ. 0026



ΓΡΑΠΤΗ ΕΡΩΤΗΣΗ E-2055/97 υποβολή: Frode Kristoffersen (PPE) προς το Συμβούλιο (18 Iουνίου 1997) Θέμα: Εθνικές μειονότητες Θεωρεί το Συμβούλιο Υπουργών ότι οι υποχρεώσες των κρατών μελών της ΕΕ σχετικά με τα μέτρα προστασίας και ενίσχυσης των εθνικών μειονοτήτων πρέπει να εξετασθούν κατά την επικείμενη αναθεώρηση και εφαρμογή της Συνθήκης του Μάαστριχτ; Απάντηση (16 Οκτωβρίου 1997) Το Συμβούλιο παραπέμπει τον βουλευτή του Ευρωπαϊκού Κοινοβουλίου στην απάντηση που εδόθη στη γραπτή ερώτηση αριθ. Ε-1621/97 σχετικά με τα δικαιώματα των εθνικών μειονοτήτων της κας Hansen.
ΓΡΑΠΤΗ ΕΡΩΤΗΣΗ E-1636/97 υποβολή: Doeke Eisma (ELDR) προς το Συμβούλιο (14 Μαΐου 1997)

Θέμα: Πρωτοβουλία της Πορτογαλίας με στόχο τη νομιμοποίηση της χρήσης ναρκωτικών

ώχοντας υπόψη την πρωτοβουλία της Επιτροπής υπέρ της εκπόνησης διεθνούς σύμβασης για τη νομιμοποίηση της χρήσης ναρκωτικών μπορεί να ανακοινώσει το Συμβούλιο:

1. Εάν έχει λάβει γνώση της εν λόγω πρωτοβουλίας της Πορτογαλίας υπέρ της εκπόνησης διεθνούς σύμβασης για τη νομιμοποίηση της χρήσης ναρκωτικών;

2. Πώς κρίνει την εν λόγω πρόταση; Συμμερίζεται την άποψη ότι καθίσταται αναγκαία μία διεθνής σύμβαση η οποία να νομιμοποιεί τη χρήση ναρκωτικών;

3. Εάν μπορεί να διευκρινίσει το περιεχόμενο των προτάσεων που διετύπωσαν ο Πρόεδρος Sampaio και ο Πρόεδρος του Πορτογαλικού Κοινοβουλίου, κ. Almeida Santos;

Απάντηση (16 Οκτωβρίου 1997)

Το Συμβούλιο δεν έχει στην κατοχή του τις υποτιθέμενες προτάσεις του Πορτογάλου Προέδρου και του Προέδρου του Πορτογαλικού Κοινοβουλίου.
ΓΡΑΠΤΗ ΕΡΩΤΗΣΗ E-2734/97 υποβολή: Bryan Cassidy (PPE) προς την Επιτροπή (1 Σεπτεμβρίου 1997)

Θέμα: Δημοσίευση της Συνθήκης του Άμστερνταμ στην Επίσημη Εφημερίδα

Η Συνθήκη του Μάαστριχτ υπεγράφη στις 7 Φεβρουαρίου 1992. Η δημοσίευση του ενοποιημένου κειμένου της Συνθήκης του Μάαστριχτ και της Συνθήκης της Ρώμης έγινε στην Επίσημη Εφημερίδα μόλις στις 31 Αυγούστου 1992 (βλ. τεύχος C 224). Στο εν λόγω ενοποιημένο κείμενο οι αλλαγές που προέκυπταν από το Μάαστριχτ εμφαίνοντο με παχιά, πλάγια στοιχεία. Ήταν κείμενο «φιλικό προς τον χρήστη».

Στη διάρκεια της καθυστερήσεως των 6 μηνών η Ιρλανδία και η Δανία διεξήγαγαν δημοψηφίσματα. Ως αποτέλεσμα της καθυστερημένης δημοσιεύσεως του ενοποιημένου κειμένου οι πολίτες των ως άνω κρατών μελών δεν είχαν τη δέουσα καλή πληροφόρηση. Τη δέουσα πληροφόρηση δεν είχαν ούτε τα κοινοβούλια των κρατών.

Πότε προτίθεται η Επιτροπή να δημοσιεύσει στην Επίσημη Εφημερίδα τα πλήρη ενοποιημένα κείμενα των Συνθηκών μετά το Άμστερνταμ;

Απάντηση του κ. Santer εξ ονόματος της Επιτροπής (6 Οκτωβρίου 1997)

Το ενοποιημένο κείμενο της Συνθήκης θα δημοσιευθεί στην Επίσημη Εφημερίδα στις 3 Νοεμβρίου 1997.
ΓΡΑΠΤΗ ΕΡΩΤΗΣΗ E-2768/97 υποβολή: Μιχαήλ Παπαγιαννάκης (GUE/NGL) προς την Επιτροπή (1 Σεπτεμβρίου 1997)

Θέμα: Σύσταση νομικού και ηθικού πλαισίου σχετικά με τον κλωνισμό (κλωνοποίηση)

Η πρόσφατη ανακοίνωση σχετικά με την κλωνοποίηση ενός προβάτου σε ερευνητικό κέντρο της Σκωτίας προκάλεσε ανησυχίες αναφορικά με τις ηθικές, νομικές και κοινωνικές προεκτάσεις αυτού του επιστημονικού επιτεύγματος. Λαμβάνοντας υπόψη τις προοπτικές που ανοίγονται για το μέλλον στον τομέα της βιοτεχνολογίας, ερωτάται η Επιτροπή:

1. Αν έχουν ληφθεί τα κατάλληλα μέτρα για την εξασφάλιση της γενετικής ταυτότητας.

2. Αν επιβλήθηκε ελάχιστο ηθικό επίπεδο, βασιζόμενο στο σεβασμό της ανθρώπινης αξιοπρέπειας στις σφαίρες της βιολογίας, βιοτεχνολογίας και της φαρμακευτικής.

3. Αν επιβλήθηκε μορατόριο για τον κλωνισμό των ζώων.

4. Ποιά είναι τα πορίσματα από τη σχετική έρευνα του GAEIB (Group of Advisers on the Ethical Implications of Biotechnology), του οποίου η προθεσμία για την υποβολή της ετήσιας αναφοράς λήγει στις 31 Ιουλίου 1997.

Απάντηση του κ. Santer εξ ονόματος της Επιτροπής (07 Οκτωβρίου 1997)

Η Επιτροπή θεώρησε υποχρέωσή της να λάβει όλες τις απαιτούμενες προφυλάξεις, ώστε το πείραμα κλωνοποίησης που πραγματοποιήθηκε από σωματικά κύτταρα ενός προβάτου στη Σκοτία να μην ανοίξει το δρόμο σε από ηθικής απόψεως απαράδεκτες πρακτικές.

Έχοντας υπόψη τη γνώμη αριθ. 9 της ομάδας συμβούλων για την ηθική της βιοτεχνολογίας, γνώμη η οποία διαβιβάζεται απευθείας στο αξιότιμο μέλος και στη Γενική Γραμματεία του Κοινοβουλίου, η Επιτροπή έλαβε, εντός των ορίων των αρμοδιοτήτων της, μέτρα ηθικής τάξεως που βασίζονται στο σεβασμό της ανθρώπινης αξιοπρέπειας.

Αφενός, στο πλαίσιο της τροποποιημένης πρότασής της για οδηγία του Κοινοβουλίου και του Συμβουλίου σχετικά με τη νομική προστασία των βιοτεχνολογικών εφευρέσεων ((COM(97)446 τελικό. )), η Επιτροπή προτείνει να εξαιρεθούν από τη δυνατότητα αναγνώρισης διπλωμάτων ευρεσιτεχνίας, οι μέθοδοι κλωνοποίησης για αναπαραγωγή ανθρώπων και οι μέθοδοι τροποποίησης της σπερματικής γενετικής ταυτότητας του ανθρώπου.

Αφετέρου, η Επιτροπή επιβεβαιώνει, στην πρόταση απόφασης του Συμβουλίου σχετικά με το πέμπτο πρόγραμμα-πλαίσιο για τις δραστηριότητες έρευνας, τεχνολογικής ανάπτυξης και επίδειξης ((COM(97)142 τελικό. )), τη θέλησή της να αποκλείσει από κάθε κοινοτική χρηματοδότηση τις ερευνητικές δραστηριότητες που τροποποιούν τη γενετική κληρονομιά των ανθρώπων ή που συνίστανται στην σπερματική ή εμβρυακή κλωνοποίηση ανθρώπινων κυττάρων.

Όσον αφορά τις μεθόδους τροποποίησης της γενετικής ταυτότητας των ζώων, η Επιτροπή εμμένει, στα δύο προαναφερόμενα κείμενα, στην αναγκαιότητα σεβασμού της ευεξίας και της γενετικής ποικιλομορφίας τους.

Η Επιτροπή παράτεινε έως τις 31 Δεκεμβρίου 1997 τη θητεία της ομάδας συμβούλων για την ηθική της βιοτεχνολογίας, ημερομηνία κατά την οποία η εν λόγω ομάδα θα υποβάλει στην Επιτροπή την έκθεση πεπραγμένων της.
ΓΡΑΠΤΗ ΕΡΩΤΗΣΗ E-1592/97 υποβολή: Susan Waddington (PSE) προς το Συμβούλιο (12 Μαΐου 1997)

Θέμα: Σύμβαση EUROPOL

Πώς ερμηνεύουν και αιτιολογούν τα κράτη μέλη την καθυστέρηση στην κύρωση της Σύμβασης EUROPOL, καθυστέρηση η οποία παρακωλύει τον αγώνα για την καταπολέμηση της σεξουαλικής εκμετάλλευσης παιδιών;

Κοινή απάντηση στις γραπτές ερωτήσεις Ε-1592/97 και Ε-2019/97 (16 Οκτωβρίου 1997)

Τα κράτη μέλη έχουν αναλάβει τη δέσμευση να προσπαθήσουν να επιτύχουν την κύρωση της Σύμβασης πριν από τα τέλη του 1997. Μέχρι στιγμής η Σύμβαση έχει κυρωθεί από το ΗΒ. Αναμένονται σύντομα και κάποιες άλλες κυρώσεις. Η επιτροπή Κ4 εντός του Συμβουλίου θα παρακολουθεί τακτικά την πορεία των κυρώσεων.

Το Συμβούλιο παρατηρεί ότι η διευρυμένη εντολή της Ευρωπαϊκής Μονάδας Ναρκωτικών επιτρέπει ήδη σε αυτόν τον φορέα να αναλαμβάνει δράση στην καταπολέμηση της εμπορίας ανθρώπων.
ΓΡΑΠΤΗ ΕΡΩΤΗΣΗ E-1985/97 υποβολή: Olivier Dupuis (ARE) προς το Συμβούλιο (10 Iουνίου 1997)

Θέμα: Ναρκωτικά και ελευθερία της έκφρασης

Στις 3.7.1997 το εφετείο του Παρισιού επικύρωσε την καταδίκη του Gιrard Jubert, υπεύθυνου της εφημερίδας «ELEPHANT ROSE», σε φυλάκιση δέκα μηνών και χρηματική ποινή ύψους 300 000 φράγκων, για «υποκίνηση και/ή ευμενή παρουσίαση» της κατανάλωσης καννάβεως.

Η κοινή δράση του Συμβουλίου της 17ης Δεκεμβρίου 1996 (96/750/ΔΕΥ) ((ΕΕ L 342 της 31.12.1996, σελ. 6.)) προβλέπει ότι «τα κράτη μέλη αναλαμβάνουν, τηρουμένων των συνταγματικών τους αρχών και των θεμελιωδών εννοιών του δικαστικού τους συστήματος, να καταστήσουν ποινικό αδίκημα την με οιοδήποτε μέσο παρακίνηση ή δημόσια πρόκληση άλλου να χρησιμοποιήσει ή να προβεί σε παράνομη παραγωγή ναρκωτικών προϊόντων, όταν τελείται εκ προθέσεως».

Μπορεί το Συμβούλιο, προκειμένου να αποφευχθεί το ενδεχόμενο η κοινή δράση να υποκινήσει τα κράτη μέλη να θεσπίσουν νόμους και ποινές πιο κατασταλτικούς από εκείνους που ισχύουν στη Γαλλία, να προσδιορίσει εάν:

1. Η δημόσια παρακίνηση στην κατανάλωση νομίμων ναρκωτικών, όπως το οινόπνευμα, θάπρεπε να θεωρείται ποινικό αδίκημα;

2. Τα χιλιάδες καλλιτεχνικά έργα, όλων των ειδών και όλων των εποχών, που απεικονίζουν ευμενώς νόμιμα ή παράνομα ναρκωτικά, θάπρεπε να απαγορεύονται ή να λογοκρίνονται;

3. Η δημόσια έκφραση της βούλησης, την οποία συμμερίζομαι, να νομιμοποιηθούν όλα τα απαγορευμένα σήμερα ναρκωτικά, θάπρεπε να διωχθεί;

Απάντηση (16 Οκτωβρίου 1997)

1. Η εφαρμογή της Κοινής Δράσης είναι θέμα που αφορά τα ίδια τα κράτη μέλη της ΕΕ και υπάγεται στις συνταγματικές του αρχές και στις θεμελιώδεις έννοιες του νομικού τους συτήματος.

Η παρούσα διάκριση μεταξύ νομίμων και παράνομων ναρκωτικών εντός των κράτων μελών της ΕΕ βασίζεται γενικά σε δεσμεύσεις των κρατών μελών βάσει της οικείας σύμβασης των ΗΕ.

2. Είναι προφανώς δύσκολο να γίνει σαφής διάκριση μεταξύ έργων τέχνης και άλλων ανάλογων τρόπων έκφρασης υπό μορφή πινάκων, γλυπτών μουσικής, μορφών τέχνης.

3. Η δημόσια έκφραση της ελπίδας να νομιμοποιηθούν όλα τα ναρκωτικά τα οποία τελούν σήμερα υπό απαγόρευση δεν καλύπτεται από την Κοινή Δράση.
ΓΡΑΠΤΗ ΕΡΩΤΗΣΗ E-1746/97 υποβολή: Honσrio Novo (GUE/NGL) και Sιrgio Ribeiro (GUE/NGL) προς το Συμβούλιο (22 Μαΐου 1997)

Θέμα: Εισαγωγές κλωστοϋφαντουργικών προϊόντων και ειδών ένδυσης από την Ινδονησία

Με βάση τον τροποποιηθέντα κανονισμό αριθ. 3030/93 ((ΕΕ L 275 της 8.11.1993, σελ. 1. )), που εγκρίθηκε τον Ιανουάριο του 1997 και κυρώθηκε από το Συμβούλιο στις 29.4.1997, η Επιτροπή ενέκρινε ένα ειδικό κανονισμό με σκοπό να επιτραπεί η εισαγωγή πρόσθετων ποσοτήτων κλωστοϋφαντουργικών προϊόντων και ειδών ένδυσης από την Ινδονησία.

Θεωρεί άραγε το Συμβούλιο ότι η απόφασή του της 29.4.1997 συνάδει με την παραβίαση των αποφάσεων του ΟΗΕ εκ μέρους της Ινδονησίας και με τη θέση του Ευρωπαϊκού Κοινοβουλίου και της Ευρωπαϊκής Ένωσης να εξαρτώνται οι εμπορικές σχέσεις με την εν λόγω χώρα από το ζήτημα του Ανατολικού Τιμόρ;

Απάντηση (28 Οκτωβρίου 1997)

Η εισαγωγή πρόσθετων ποσοτήτων ορισμένων κλωστοϋφαντουργικών προϊόντων από την Ινδονησία αποφασίστηκε με τον κανονισμό της Επιτροπής ((ΕΕ L 85 της 27.03.1997. )) αριθ. 560/97 της 26.03.97 ο οποίος τέθηκε σε ισχύ πριν από την ημερομηνία έκδοσης του κανονισμού (ΕΚ) αριθ. 824/97 ((ΕΕ L 119 της 08.05.1997. )) για την τροποποίηση του κανονισμού (ΕΚ) 3030/93 περί κοινών κανόνων εισαγωγής από ορισμένες τρίτες χώρες.

Ο προαναφερθείς κανονισμός (ΕΚ) αριθ. 824/97 εκδόθηκε με την επιφύλαξη της θέσης της Ευρωπαϊκής Ένωσης ως προς τα πολιτικά ζητήματα που αφορούν τις τρίτες χώρες. Ο κανονισμός αυτός εμπίπτει στις αρμοδιότητες της Επιτροπής η οποία επικουρείται από την επιτροπή διαχείρισης «Κλωστοϋφαντουργικά».

Στις 25 Ιουνίου 1996, το Συμβούλιο καθόρισε κοινή θέση η οποία καθορίζει την πολιτική της Ευρωπαϊκής Ένωσης έναντι του Ανατολικού Τιμόρ. Αυτή η κοινή θέση δεν περιλαμβάνει κανένα μέτρο εμπορικού χαρακτήρα έναντι της Ινδονησίας.
ΓΡΑΠΤΗ ΕΡΩΤΗΣΗ E-2221/97 υποβολή: Roberta Angelilli (NI) προς την Επιτροπή (30 Iουνίου 1997)

Θέμα: Διαχείριση της κοινοτικής πρωτοβουλίας URBAN στη Ρώμη

Η τελευταία συνεδρίαση κοινοτικών πρωτοβουλιών οι οποίες έχουν προγραμματισθεί για την περίοδο 1994-1999, μεταξύ των οποίων και η πρωτοβουλία URBAN, φαίνεται ότι χαρακτηρίζεται από ένα πνεύμα συνεργασίας το οποίο φέρνει κοντά τους πολίτες, τις εταιρίες, τους αναπτυξιακούς οργανισμούς ευρείας κλίμακας και τη δημόσια διοίκηση σε διάφορα επίπεδα.

Με αυτά τα δεδομένα θα ήταν πολύ λογικό ο Δήμος της Ρώμης, εφαρμόζοντας την πρωτοβουλία URBAN, να οργανώσει καταλλήλως σε διάφορα επίπεδα αυτή τη μορφή συνεργασίας αναζητώντας τη στενότερη δυνατή επαφή με τη δύσκολη πολεοδομική, κοινωνική, οικονομική και διοικητική πραγματικότητα των δύο αστικών διαμερισμάτων της Ρώμης στα οποία θα παρέμβη το πρόγραμμα URBAN:Tor Bella Monaca και Torre Angela.

Εντούτοις ο Δήμος της Ρώμης, δημιουργώντας ένα «Ειδικό Γραφείο για την Πρωτοβουλία URBAN», εκτόπισε εκ των πραγμάτων από τη διαχείριση του προγράμματος πρωτοβουλίας την Όγδοη Διοικητική Περιφέρεια, ήτοι τον αυτόνομο αποκεντρωμένο φορέα στην περιοχή αυτή του δήμου, ένα όργανο που εμφανιζόταν ως ο πρώτος και ο πιο ευνοημένος συνομιλητής της Διοίκησης στην εφαρμογή του URBAN υπό την ιδιότητά του ως εκφραστή των αναγκών του κοινωνικού συνόλου και φυσικό σημείο σύνδεσης ανάμεσα στους πολίτες των ανωτέρω δύο περιοχών, Tor Bella Monaca και Torre Angela, και του Δήμου της Ρώμης.

Η επιλογή αυτή δημιουργεί πολλά ερωτηματικά ως προς τους τρόπους με τους οποίους ο Δήμος της Ρώμης προβαίνει στη διαχείριση της εν λόγω πρωτοβουλίας, ιδίως σε ό,τι αφορά τη μορφή συμμετοχής των τοπικών φορέων στις δραστηριότητες του URBAN. Λαμβάνοντας υπόψη τα ανωτέρω, καλείται η Επιτροπή:

1. να εκφέρει τη γνώμη της σε ό,τι αφορά το όλο θέμα 7

2. να εξακριβώσει το χρονοδιάγραμμα και τους τρόπους εφαρμογής του προγράμματος URBAN στη Ρώμη 7

3. να αναφέρει εάν δεν κρίνει ότι είναι πιο σκόπιμο κατά την εφαρμογή του προγράμματος URBAN να αξιοποιήσει πλήρως ο Δήμος της Ρώμης όλα τα μέσα που διαθέτει, συμπεριλαμβανομένων και των αποκεντρωμένων φορέων του.

Απάντηση γης κ. Wulf-Mathies εξ ονόματος της Επιτροπής (15 Σεπτεμβρίου 1997)

Δεδομένης της φύσης των δραστηριοτήτων που προάγει η Κοινοτική πρωτοβουλία URBAN, η Επιτροπή θεωρεί ιδιαίτερα σημαντική την συμμετοχή των αρμόδιων τοπικών παραγόντων κατά τη φάση εφαρμογής.

Στη Ρώμη, όπως και σε άλλες πόλεις της Ιταλίας, υπεύθυνη αρχή για την εφαρμογή του URBAN είναι ο δήμος, ο οποίος, αντίθετα με την Όγδοη Διοικητική Περιφέρεια για την οποία γίνεται λόγος από το αξιότιμο μέλος του Κοινοβουλίου, έχει την απαιτούμενη αρμοδιότητα διαχείρισης ανάλογων προγραμμάτων. Για το σκοπό αυτό, ο δήμος δημιούργησε ένα «Ειδικό Γραφείο για την Πρωτοβουλία URBAN», το οποίο, κατά την εφαρμογή του προγράμματος, διασφαλίζει την τοπική παρουσία στις εν λόγω περιοχές καθώς και τη συνεργασία της Όγδοης Διοικητικής Περιφέρειας.

Η Επιτροπή κρίνει τις διαδικασίες εφαρμογής του URBAN στη Ρώμη ως ικανοποιητικές και αναμένει ότι η αρχική καθυστέρηση στην εκκίνηση του προγράμματος έχει πλέον ξεπεραστεί.